OpenLLM-France/wikimedia huggingface dataset:
# Spanduni

Els Spanduni (en armeni: Սպանդունի) van ser una família de nakharark (nobles) d'Armènia amb feu hereditari a la comarca del Spanduniq que alguns situen a la província del Phaitakaran, però que probablement era a l'Airarat. Probablement eren una branca dels Kamsarakan.
Apareixen al segle iv i van subsistir fins a les invasions àrabs al segle vii.

## Referències

* ↑ «-Armenian Princely Families-». Arxivat de l'original el 2020-07-31. [Consulta: 4 desembre 2021].
* ↑ Adontz, Nicolas. Armenia in the period of Justinian : the political conditions based on the Naxarar system. Lisboa: Calouste Gulbenkian Foundation, 1970, p. 298.

## Bibliografia

* René Grousset, Histoire de l'Arménie des origines à 1071. París: Payot, 1947 (reimpr. 1973, 1984, 1995, 2008), 644 pàgs
* Cyril Toumanoff, "Introduction to Christian caucasian history vol II: States and Dynasties of the Formative Period". A: Traditio, Vol. 17 (1961) Publicat per Fordham University .
# Sisapo

Sisapo és una antiga ciutat romana ubicada a la pedania de La Bienvenida del municipi d'Almodóvar del Campo a la província de Ciudad Real a Castella-La Manxa. Es troba dins la zona de l'Oretània romana.
Tradicionalment s'havia identificat Sisapo amb la propera ciutat minera de cinabri d'Almadén. Abans de l'època romana del segle segle vii aC al segle iii aC, era un centre d'influència de la civilització de Tartessos
La fase d'ocupació romana començà els segles i-ii aC, i es va dedicar a l'explotació de les mines properes a través de la societat Socii Sisaponensis, segons l'epigrafia trobada.

## Referències

* ↑ «La búsqueda de Sisapo: hipótesis sobre la reducción geográfica de la capital del cinabrio hispano» (en castellà). [Consulta: 18 setembre 2010].
* ↑ «Imperial Mines and Quarries in the Roman World» (en anglès). Oxford University Press. [Consulta: 30 agost 2010].
* ↑ «Nuevo documento epigráfico para la localización de Sisapo» (en castellà). [Consulta: 30 agost 2010].

## Enllaços externs

* Galería Fotográfica del Yacimiento
* Antigua página del proyecto Sisapo
* Foto Aérea del Yacimiento
* Página de la Junta de Comunidades de Castilla - La Mancha con abundante información sobre el yacimiento
# Son of Dork

Son of Dork va ser una banda de Pop britànica formada per James Bourne després de la seva banda prèvia, Busted, que es va desfer el Gener de 2005. El nom de la banda va venir d'una escena a la pel·lícula Problem Child on s'utilitza el crit "Son of Dork" alguna vegada (significa Fill de l'idiota). El seu primer single, "Ticket Outta Loserville", va ser lliurat el Novembre de 2005, arribant al número #3 del UK Top 75. El seu segon single, "Eddie's Song", va arribar al #10 el Gener de 2006.

## Discografia

* Welcome To Loserville - 21 de novembre de 2005 al Regne Unit, el 22 de febrer de 2006 al Japó.

## Senzills

* Ticket outta Loserville - 7 de novembre de 2005
* Eddie's song - 16 de gener de 2006

## Membres

* James Bourne - Vocal principal / Guitarra
* Danny Hall - Bateria
* Chris Leonard - Guitarra solista / Segones veus
* David Williams - Guitarra rítimica
* Steve Rushton - Baix / Vocal principal

## Separació

Son of dork es va separar a principis de l'any 2008, ja que els membres de la banda van voler seguir el seu camí en solitari. James Bourne va estar fins a finals del 2008 treballant en un àlbum en solitari, a principis de 2009, però, va anunciar al seu Myspace que començava a preparar una nova banda anomenada Call Me When I'm 18.

## Referències

* ↑ James Bourne revela la llista del seu àlbum en solitari Arxivat 2009-06-22 a Wayback Machine. (anglès)

## Enllaços externs

* Web oficial
# Samuel Llorca Ripoll

Samuel Llorca Ripoll (Alacant, 26 d'abril de 1985) és un exfutbolista valencià que jugava com a defensa central.

## Trajectòria

Inicià els seus primers passos en el futbol jugant en l'equip alacantí del seu barri, la Sociedad Cultural Deportiva San Blas, concretament en benjamins i alevins. Tanmateix l'Hércules CF l'incorporà a les seues categories inferiors, on passà per tots els equips fins a arribar a l'Hércules B.
Després de jugar amb el filial herculà en Regional Preferent durant la temporada 2004/05, en la temporada següent se marxà cedit al CD Alone de Guardamar de la Tercera Divisió, i fou un jugador molt important per a la permanència del club de Guardamar del Segura en Tercera. Al terme de la seua cessió i després del seu regrés a l'Hércules CF, el club herculà li concedí la baixa i firmà amb l'Elx CF fins al 2009 per a jugar en principi en l'equip filial Elx Il·licità.
La temporada 2006/07 actuà en la majoria dels partits amb l'Elx Il·licità en la tercera divisió espanyola de futbol. Disputà amb el primer equip franjiverde los dos últims partits d'eixa temporada de la mà de l'entrenador David Vidal, debutant en Segona Divisió el 9 de juny de 2007 en un Elx CF - CE Castelló (1-0), fou substituït per Alfredo en el minut 65 després d'una contractura muscular fruit del canvi de ritme en els entrenaments amb el primer equip.
La temporada 2007/08 resultà la de la seua consagració com futbolista de la primera plantilla de l'Elx CF actuant com a titular indiscutible per davant de centrals experimentats com Diego Trotta o Iván Amaya.
El novembre de 2007 el seu contracte fou revisat i ampliat fins a l'any 2012, equiparant-se així a la fitxa d'un jugador professional. Durant la temporada 2007/08 rebé ofertes de diversos clubs, entre els que figuren els anglesos del Sheffield United FC i Fulham FC.

## Referències

* ↑ La Verdad. «La cantera por bandera (1-0)» (en (castellà)), 10 de juny de 2007.
* ↑ La Verdad. ««Estoy muy contento por mi estreno»» (en (castellà)), 10 de juny de 2007.
* ↑ Diario Información. «El Elche blinda a Samuel» (en (castellà)), 7 de novembre de 2007.
* ↑ Diario Información. «Sheffield y Fulham siguen a Samuel» (en (castellà)), 28 de febrer de 2008.

## Enllaços externs

* Dades al web oficial de l'Elx C.F. Arxivat 2009-08-03 a Wayback Machine.
# Sense cap motiu aparent

Sense cap motiu aparent (títol original: No Good Deed) és una pel·lícula germano- estatunidenca dirigida per Bob Rafelson l'any 2002. Ha estat doblada al català.

## Argument

La veïna d'un policia decebut, diabètic i que toca el violoncel, li demana trobar la seva filla que ha fugit amb un adolescent de la seva edat. En el moment de la seva investigació sobre el terreny, cau sense adonar-se'n sobre un equip de malfactors disfressats que estan a punt d'atracar un banc. El policia es segrestat durant l'operació, sota la vigilància de la seductora dona melòmana de l'equip que manipula tots els protagonistes masculins jugant amb els seus sentiments.

## Repartiment

* Samuel L. Jackson: Jack Friar
* Milla Jovovich: Erin
* Stellan Skarsgård: Tyrone
* Doug Hutchison: Hoop
* Joss Ackland: Mr. Quarre
* Grace Zabriskie: Mrs. Quarre
* Jonathan Higgins: David Brewster
* Shannon Lawson: Amy
* Robert Welch: Willy

## Crítica

* "A partir d'un atractiu relat de Dashiell Hammett (...) Sens dubte el millor és el duel interpretatiu (...) Jovovich destapa aquí els seus innats dots de seducció."
* "Malgrat els seus prometedors ingredients (...) manca d'intriga (...) Puntuació: ★★ (sobre 4)."

## Referències

* ↑ S.A., (ASI) Corporació Catalana de Mitjans Audiovisuals,. «ésAdir > Filmoteca: pel·lícules > Sense cap motiu aparent». [Consulta: 13 setembre 2018].
* ↑ «No Good Deed» (en anglès). [Consulta: 13 setembre 2018].
* ↑ Morales, Fernando «No Good Deed». El País.
* ↑ Fox, Ellen «No Good Deed». Chicago Tribune.
# Alcalá la Real

Alcalá la Real és un municipi de la Província de Jaén (Espanya), situat a 71 km de la capital provincial, Jaén, i a 53 km de la ciutat de Granada. La seva població és de 22.129 habitants (2006, INE).
El terme municipal, pertanyent a la comarca de la Sierra Sur de Jaén, se situa a l'extrem sud-oest de la província, limitant amb les províncies de Granada i Còrdova, i amb una superfície de 262,9 km².

## Cultura

Fou el lloc de naixement del músic Pep Ventura i de l'escultor Juan Martínez Montañés, i al llarg de la història grans personatges de l'escultura i la pintura passaren per la ciutat, com és el cas de Pablo de Rojas, i, segons diverses fonts, l'Arxipreste d'Hita. En l'actualitat, la ciutat és seu d'un premi rellevant de Poesia, el Premi Arcipreste de Hita. En la localitat hi ha nombroses agrupacions musicals, conjunts, grups, confraries i bandes de música.
El 1997 es creà el Festival de Encuentros Étnicos en la Sierra Sur, altrament conegut com a Etnosur. Es tracta d'un festival caracteritzat pels concerts de música ètnica i alternativa, a més de presentar mostres d'artesania, diversos tallers per a la participació del públic, exposicions, projeccions de pel·lícules i documentals, conferències, etc. Des de llavors, la importància del festival ha anat en augment i l'any 2008 va rebre 45.000 visitants.

## Gastronomia

Un dels plats típics del municipi és el Pollo a la secretaria que és un estofat de pollastre (amb freixura amb el seu propi fetge) amb els mateixos sucs de les verdures triturades.

## Llocs d'interès

* Fortalesa de La Mota
** Església Major Abacial d'Alcalá la Real
** Alcassaba
** Perímetre emmurallat
* Palau Abacial
* Església de la Consolació

## Demografia

El municipi, que té una superfície de 261,36 km², disposa segons el padró municipal per 2014 de l'INE amb 22.324 habitants i una densitat de 85,41 hab./km².
La població desglossada segons el Padró Continu per Unitat Poblacional de l'INE.
| Nuclis | Habitants (2013) | Homes | Dones |
| Alcalá la Real | 17416 | 8574 | 8842 |
| Caserías | 93 | 47 | 46 |
| Charilla | 436 | 216 | 220 |
| Ermita Nueva | 621 | 316 | 305 |
| Fuente Álamo | 188 | 103 | 85 |
| La Hortichuela | 167 | 91 | 76 |
| La Pedriza | 301 | 156 | 145 |
| La Rábita | 815 | 413 | 402 |
| Las Grajeras | 179 | 84 | 95 |
| Mures | 707 | 359 | 348 |
| Ribera Alta | 343 | 180 | 163 |
| Ribera Baja | 116 | 57 | 59 |
| Santa Ana | 1005 | 488 | 517 |
| Venta de Agramaderos | 202 | 111 | 91 |
| Villalobos | 93 | 49 | 44 |

## Referències

* ↑ a/ Página web
* ↑ Michelin España Portugal, (2008), Andalucía, Sevilla, Primera edición, ISBN 9782067131842, Página 329
* 1 2 Nomenclátor: Población del Padrón Continuo por Unidad Poblacional
# Staten Island

Staten Island és una illa a l'oceà Atlàntic pertanyent a l'estat de Nova York, Estats Units. És un dels cinc boroughs o districtes metropolitans de la ciutat de Nova York. El seu territori és coextensiu amb el del Comtat de Richmond.
Fins a 1975, el Comtat i el Districte tenien el mateix nom (Richmond), any en què l'Ajuntament va decidir canviar el nom del borough a Staten Island, el nom original amb el qual era coneguda pels neerlandesos que la colonitzaren.
Staten Island és separada a l'est de Long Island per l'estret denominat The Narrows (que connecta al seu torn les parts superior i inferior de la Badia de Nova York) i al nord i oest del continent (Nova Jersey) pels rius o canals Arthur Kill i Kill Van Kull. Al sud és banyada per l'Oceà Atlàntic. És connectada a Nova Jersey per tres ponts i amb Brooklyn (i la resta de Long Island) mitjançant el Pont Verrazano-Narrows. El Ferri de Staten Island connecta l'illa al sud de Manhattan a través de la Badia de Nova York Superior.

## Govern

El president del borough o districte és James Molinaro. Fou elegit el 2001 com a membre del Partit Conservador, i reelegit el 2005 ja amb el suport del Partit Republicà dels Estats Units.

## Successos

* Mort d'Eric Garner

## Enllaços externs

* Oficina del President del Districte de Staten Island (anglès)
* Pàgina oficial del Ferri de Staten Island (anglès)
* Pla oficial d'autobusos en el districte, inclou el ferrocarril de Staten Island, per MTA New York City Transit
# Biological Psychiatry

Biological Psychiatry és una revista científica bisetmanal, revisada per parells, de neurociència i terapèutica psiquiàtrica, publicada per Elsevier des de 1985 en nom de la Societat de Psiquiatria Biològica, de la qual és la revista oficial. La revista cobreix una àmplia gamma de temes relacionats amb la fisiopatologia i el tractament dels principals trastorns neuropsiquiàtrics. Es publica un suplement anual que conté els resums de la reunió anual de la Societat de Psiquiatria Biològica. Es va crear el 1959.

## Referències

* ↑ «Recent Advances in Biological Psychiatry». NLM Catalog. National Center for Biotechnology Information. [Consulta: 18 octubre 2013].
* ↑ «Biological Psychiatry». NLM Catalog. National Center for Biotechnology Information. [Consulta: 18 octubre 2013].
# Activador enzimàtic

Els activadors enzimàtics són molècules que s'enllacen amb enzims i n'incrementen la seva activitat. Aquestes molècules sovint estan involucrades en la regulació al·lostèrica dels enims en el control del metabolisme. En oposició als coenzims, els activadors enzimàtics són compostos inorgànics, mentre que tant els coenzims com els activadors són cofactors.
Un exemple d'activador enzimàtic és la fructosa 2,6-bisfosfat, que activa la fosfofructoquinasa 1 i incrementa la taxa de glicòlisi en resposta a l'hormona insulina.

## Referències

* ↑ «Role of Enzymes in Biochemical Reactions». Virtual Chembook. Arxivat de l'original el 4 de juny 2005. [Consulta: 31 desembre 2015].
* ↑ Kurland IJ, Pilkis SJ «Covalent control of 6-phosphofructo-2-kinase/fructose-2,6-bisphosphatase: insights into autoregulation of a bifunctional enzyme». Protein Sci., 4, 6, 06-01-1995, pàg. 1023–37. Arxivat de l'original el 2004-11-08. DOI: 10.1002/pro.5560040601. PMC: 2143155. PMID: 7549867 [Consulta: 5 febrer 2012]. Arxivat 2004-11-08 a Wayback Machine.
* ↑ Okar DA, Lange AJ «Fructose-2,6-bisphosphate and control of carbohydrate metabolism in eukaryotes». Biofactors, 10, 1, 1999, pàg. 1–14. DOI: 10.1002/biof.5520100101. PMID: 10475585.
# Actiu subjacent

Un actiu subjacent (underlying security en anglès) és un valor financer qualsevol el preu del qual determina el preu d'un altre valor financer de tipus derivat.
preu (actiu subjacent) ⇒ preu (actiu derivat)
Són subjacents habituals les accions, cistelles d'accions, índexs borsaris, divises, tipus d'interès i mercaderies, per bé que qualsevol valor financer és susceptible d'esdevenir el subjacent d'un derivat, i inclús un derivat pot esdevenir un actiu subjacent d'un altre derivat com en el cas d'una opció sobre futurs.
Alguns exemples:
* En una opció (stock option) per comprar 100 accions de Nokia a 50 € l'abril del 2013, l'actiu subjacent són les accions de Nokia.
* En un contracte de futurs per comprar 1.000 € del bo alemany a 10 anys, l'actiu subjacent és el bo alemany a 10 anys.
* En una opció put per vendre un barril de petroli Brent a 6 mesos, l'actiu subjacent és el barril de petroli.
* Les opcions Euro-Bund (OGBL) negociades a l'Eurex tenen com a subjacent un altre derivat, els contractes de futurs sobre Euro-Bund (FGBL).

## Bibliografia

* «Underlying security» (en anglès). Investor glossary. Arxivat de l'original el 2011-10-21. [Consulta: 28 abril 2011].
# Adryen Mehdi

Adryen Mehdi (Alger, 24 de novembre de 1986) és un actor algerià que va realitzar els seus estudis d'interpretació a Espanya i desenvolupa la seva carrera en aquest país. És especialment conegut per haver interpretat a l'Egipci durant la primera temporada de Vis a vis el 2015.

## Referències

* ↑ «Adryen Mehdi, el egipcio con el que desearías tener un Vis a vis» (en castella). Vanitatis, 19-06-2015. [Consulta: 2 març 2019].
* ↑ García, Antonio. «El cambio radical de Adryen Mehdi, El Egipcio de 'Vis a vis', que da una bofetada de realidad con la obra 'Como un guante'» (en castellà). La Sexta, 15-06-2018. [Consulta: 2 març 2019].
# Adré

Adré (àrab: أدري, Adrī) és la ciutat principal del departament d'Assoungha en la regió d'Ouaddaï del Txad. És molt a prop de la frontera oriental del Txad amb Sudan, que es troba a uns 400 metres. La ciutat es comunica amb l'exterior per l'aeroport de Adré.

## Demografia

| Any | Població |
| 1993 | 8 783 |
| 2008 | 12 571 |

## Referències

* ↑ BBC NEWS | Africa | Rebels 'seize Chad border town'
* ↑ World Gazetteer: Chad

## Enllaços externs

* Maplandia (Mapes de Google) mapa
# Acellera

Acellera és una empresa catalana de química computacional especialitzada en el desenvolupament de tecnologies -programari i maquinari- de dinàmica molecular. Acellera fou fundada pel Dr. Giani de Fabritiis, investigador del Parc de Recerca Biomèdica de Barcelona.

## Tecnologies desenvolupades

* AceCloud
* MetroCubo
* AceMD

## Referències

* ↑ «Acellera» (en anglès britànic), 12-09-2016. [Consulta: 22 octubre 2020].

## Enllaços externs

* Web de l'empresa (anglès)
# Acefat

L'acefat és un insecticida organofosforat de persistència moderada amb activitat residual sistèmica d'uns 10-15 dies en la taxa d'ús recomanat. S'utilitza principalment per al control d'àfids, incloent les espècies resistents, a les verdures (patates, pastanagues, tomàquets d'hivernacle, i enciam) i en l'horticultura (per exemple, en Roses i plantes ornamentals.
ACEFAT es ven com una pols soluble, com concentrats emulsionables, com aerosol pressuritzat, i en els sistemes d'injecció d'arbres i formulacions granulars.

## Toxicologia

Es considera que no és fitotòxic en moltes plantes de cultiu. L'acefatt i el seu principal metabòlit, metamidofòs, són tòxics per als Heliothis, que es consideren resistents als altres insecticides organofosforats. L'accefat emet vapors tòxics de fòsfor, nitrogen i sofre quan s'escalfa fins a la descomposició. Els símptomes d'exposició al Acefat inclouen una lleugera irritació dels ulls i la pell.
Els EUA cada any utilitzen 4-5 milions de lliures d'ACEFAT. No obstant això, fins i tot en petites quantitats, ACEFAT afecta algunes aus, que es desorienten.

## Referències

* ↑ Bridget Stutchbury (2007) Silence of the Songbirds, Walker & Company, ISBN 978-0-8027-1691-0
* ACEFAT Full de Dades Generals - Centre Nacional d'Informació sobre Pesticides
* ACEFAT pesticides Informació de perfil - Xarxa de Toxicologia d'Extensió
* EPA ACEFAT Decisió d'admissibilitat a reinscripció
# Adoració dels pastors

* Per a altres significats, vegeu «Adoració dels pastors (Poussin)».
L'adoració dels pastors és un episodi dels evangelis que segueix a l'anunciació als pastors i narra com després de la vinguda d'un àngel, un grup de pastors va anar a veure Jesús acabat de néixer. Posteriorment van explicar el que havia succeït a tota la gent dels voltants de Betlem, essent la primera manifestació pública de Jesús a part de les profecies de Joan Baptista. El tema ha esdevingut una escena representada a bastament a l'art de diferents èpoques, sovint combinat amb altres representacions de la Nativitat com l'adoració dels Reis d'Orient.

## Referències

* ↑ Lligadas, Josep. Celebrar l'any litúrgic. Centro De Pastoral Liturgic, 1997. ISBN 9788474674392.
* ↑ Earls, Irene. Renaissance Art: A Topical Dictionary (en anglès). ABC-CLIO, 1987. ISBN 9780313246586.
# Acracio Ruiz Gutiérrez

Acracio Ruiz Gutiérrez és el nom amb què fou conegut el militar i dirigent anarcosindicalista José Molina Ortega (Constantina (Sevilla), 19 de febrer de 1909 - Móstoles, Comunitat de Madrid, 4 de gener de 1994). Ha estat company de Suceso Portales.
De ben jove es va afiliar a la Confederació Nacional del Treball (CNT) i a la Federació Anarquista Ibèrica (FAI). En 1935 vivia a Madrid on treballava fent armadures per a la construcció.
Després del cop d'estat del 18 de juliol de 1936 marxa amb Cipriano Mera a Conca i després participà en la creació de la Columna España Libre i del Batalló Espartaco. Entre 1937 i 1938 fou comissari polític de la 77a Brigada Mixta de l'Exèrcit Popular de la República. Va resistir fins al darrer dia de la guerra civil espanyola i va marxar des de Gandia fins al Regne Unit. Durant els anys 1940 fou secretari de la CNT al Regne Unit i col·laborà al periòdic Reconstrucción, òrgan del Moviment Llibertari Espanyol (MLE).
Va ser delegat als congressos de la CNT de 1960 i 1961. Arran del Congrés de Llemotges de 1962 entrà a formar part de la direcció de Defensa Interior (DI) amb Cipriano Mera, Germinal Esgleas Jaume, Joan Garcia Oliver, Vicente Llansola Renau, Octavio Alberola Suriñach i Juan Jimeno Montalbán. En el congrés de 1963 va liderar una candidatura opositora a Germinal Esgleas i després de la seva derrota en el Congrés de la CNT a Montpeller de 1965 va abandonar l'organització amb Cipriano Mera, Acracio Bartolomé, Luis Andrés Edo, Marcelino Boticario, Octavio Alberola Suriñach, Ramón Álvarez, Josep Peirats Valls i altres.
El 1968 ocupà la secretaria del Nucli Confederal de la CNT a la Gran Bretanya. Després s'instal·là a Montpeller, on treballà de pintor i en 1972 va ser membre de la Comissió de Relacions dels Grups d'Afinitat de França. En 1973 assistí a la Conferència de la CNT a Narbona.
Amb mort de Francisco Franco el 1975 retornà a la Península i s'instal·là a Novelda (Vinalopó Mitjà). En els anys 1980 passà a viure a Madrid. Va publicar articles a Le Combat Syndicaliste, Esfuerzo, España Fuera de España, Mujeres Libres i Reconstrucción.

## Referències

* ↑ 77a Brigada Mixta a SBHAC.net
* ↑ Luis Monferrer Catalán. Odisea en Albión: los republicanos españoles exiliados en Gran Bretaña 1936-1977. Madrid: Ediciones de la Torre, 2007, p. 367.
* ↑ Acracio Ruiz a estelnegre.org
# Adriano Passuello

Adriano Passuello (Schiavon, Vèneto, 3 de novembre de 1942) és un ciclista italià, ja retirat, que fou professional entre 1964 i 1977. En el seu palmarès destaca la victòria al al Giro del Ticino de 1967.

## Palmares

* 1964
** 1r al Giro de la Vall d'Aosta
* 1967
** 1r al Giro del Ticino

### Resultats al Tour de França

* 1968. 24è de la classificació general
* 1976. 78è de la classificació general

### Resultats al Giro d'Itàlia

* 1965. Abandona
* 1966. Abandona
* 1967. 33è de la classificació general
* 1968. 16è de la classificació general
* 1969. 11è de la classificació general
* 1970. 32è de la classificació general
* 1971. 45è de la classificació general
* 1972. 64è de la classificació general
* 1973. 76è de la classificació general
* 1974. 89è de la classificació general

## Referències

* ↑ «PASSUELLO Adriano». [Consulta: 1r gener 2023].
* ↑ ONLUS®, Museo del Ciclismo Associazione Culturale. «Museo del Ciclismo - Adriano PASSUELLO» (en italià). [Consulta: 1r gener 2023].

## Enllaços externs

* Palmarès a sitiodeciclismo.net